সুনান আদ-দারিমী
সুনান আদ-দারেমী ( আরবি: سنن الدارمي ) অথবা মুসনাদ আদ-দারেমী ( আরবি: مسند الدارمي) হল আবদুল্লাহ ইবনে আব্দুল রহমান আদ-দারিমী(১৮১ হি-২৫৫ হি) দ্বারা সংগ্রহীত একটি হাদীস সংকলন: সুন্নিদের মধ্যে প্রসিদ্ধ ৯টি হাদিস গ্রন্থের মধ্যে এটি একটি, যেখানে বাকি ৮টি গ্রন্থ হচ্ছে; ৬টি কুতুব আল-সিত্তাহ, আল-মুওয়াত্তা ও মুসনাদে ইমাম আহমদ । মুসনাদ বলে পরিচিত হলেও এটি অন্যান্য মুসনাদের মত হাদিস বর্ণনা করেনি। যেমন, এটি তায়ালিসি বা ইবনে হাম্বলের মতো বর্ণনাকারীর বর্ণনা সাজানো হয়নি। এটি সুনান ইবনে মাজাহের মতো একটি সুনানে বই, যেখানে সুনানের মত বিষয় সাজানো হয়েছে।